Document ID: /roh_data/filtered/fineweb-2-filterrobots_roh.jsonl.gz/26679

L’emprima Scuntrada 1985 a Savognin
Quai n'hai anc mai dà: in inscunter popular interrumantsch. La Lia Rumantscha vul unir la Rumantschia sur ils cunfins idiomatics ed organisescha l'emprima Scuntrada Rumantscha en il cor dal Grischun. Il Telesguard rapporta da Savognin.
Nus vulain engraziar a las generaziuns dals trapassads per la tgira da nossa lingua e da nossa cultura.
La segunda Scuntrada 1988 a Scuol
La segunda Scuntrada Rumantscha maina ils interessents da la quarta lingua svizra en l'Engiadina Bassa. Il Telesguard mussa Scuol che sa preschenta da sia meglra vart cun folclora e cun concerts da rock da bands rumantschas.
La terza Scuntrada 1991 a Laax
Suenter il Grischun Central e l'Engiadina maina la proxima Scuntrada Rumantscha a Laax en Surselva. In team da Telesguard rapporta.
Cun scuntradas mintga 3 onns sains buc mantener il romontsch. Per che nus fetschien neginas illusiuns.
La quarta Scuntrada 1994 en Val Schons
La quarta Scuntrada Rumantscha da la Lia Rumantscha renda onur ad in dals pli pitschens idioms rumantschs: il sutsilvan. Ella vegn organisada en ils vitgets da la Val Schons. Gist duas squadras da la Televisiun Rumantscha rapportan: il Telesguard e Svizra Rumantscha.
La tschintgavla Scuntrada 1997 a Domat
La tschintgavla Scuntrada Rumantscha vegn organisada al cunfin linguistic a Domat en l'aglomeraziun da Cuira. Sco l'emissiun Svizra Rumantscha rapporta è Domat ina vischnanca che cumbatta per il mantegniment dal rumantsch.
Ils scribents dueien calar da dir la verdad. Els dueien dir las dretgas manzegnas.
La sisavla Scuntrada 2000 en l’Engiadin’Ota
La davosa Scuntrada Rumantscha organisada da la Lia Rumantscha fin qua è stada preschenta en las vischnancas da Zuoz, Samedan, Schlarigna e Puntraschigna en l’Engiadin’Ota. L'emissiun Svizra rumantscha dat ina survista.